Broj: 01/23-02-2108/24-9

Datum: 16. 10. 2024. godine

**Z A P I S N I K**

***sa 12. sjednice Odbora za zdravstvo Predstavničkog doma***

***Parlamenta Federacije BiH, održane 15. 10. 2024. godine u Sarajevu***

Odbor je počeo sa radom u 12:00 sati.

Sjednicom Odbora predsjedavao je gosp. Goran Opsenica, predsjednik Odbora. Sjednici Odbora prisustvovali su sljedeći članovi/ce Odbora: Amra Junuzović- Kaljić (zamjenica predsjednika Odbora), Kristina Šimović, Hajrudin Kozarević, Safet Omerović, Dajana Čolić, Mara Đukić, Begajeta Čaušević i Jasmina Biščević- Tokić. Opravdano su izostali Ivan Boban i Maja Uremović, član/ica Odbora.

Od pozvanih gostiju, sjednici Odbora prisustvovali su: Nediljko Rimac, federalni ministar zdravstva, te Dragan Mioković (predsjedavajući Predstavničkog doma PFBiH), Damir Mašić, Damir Nikšić i Amir Purić, zastupnici u Predstavničkom domu PFBiH, kao i Anamarija Magazinović, Adisa Mehić, Olivera Tadić, Zoran Šantić i Ivica Ćosić, predstavnici Federalnog ministarstva zdravstva.

Predsjednik Odbora je pozdravio sve prisutne i predložio dnevni red 12. sjednice Odbora na usvajanje kako je navedeno u Pozivu, broj: 01/23-02-2108/24 od 9. 10. 2024. godine.

Predloženi dnevni red 12. sjednice Odbora je:

1. Usvajanje zapisnika sa 11. sjednice Odbora za zdravstvo,
2. Prijedlog Zakona o izmjeni i dopuni Zakona o zdravstvenom osiguranju Federacije BiH, hitni postupak, predlagača: Dragana Miokovića i Damira Mašića, zastupnika u Predstavničkom domu PFBiH,
3. Inicijativa za izmjenu Zakona o zdravstvenom osiguranju FBiH, koju su pokrenuli Dragan Mioković i Damir Mašić, zastupnici u Predstavničkom domu PFBiH, broj: 01-02-1912/24 od 26.8.2024. godine,
4. Inicijativa za izmjenu člana 209. Zakona o zdravstvenoj zaštiti Federacije BiH, koju je pokrenula Begajeta Čaušević, zastupnica u Predstavničkom domu PFBiH, broj: 01-02-417/24 od 12.7.2024. godine,
5. Inicijativa za izradu Prijedloga Zakona o zdravstvenom osiguranju, Prijedloga Zakona o penzijskom i invalidskom osiguranju i Prijedloga Zakona o doprinosima, koju je pokrenuo Damir Nikšić, zastupnik u Predstavničkom domu PFBiH, broj: 01-02-500/24 od 17.9.2024. godine,
6. Inicijativa za izradu nacrta zakona o izmjenama i dopunama Zakona o lijekovima Federacije BiH, koju je pokrenuo Damir Nikšić, zastupnik u Predstavničkom domu PFBiH, broj: 01-02-425/24 od 23.7.2024. godine,
7. Inicijativa za sazivanje tematske sjednice Odbora za zdravstvo o stanju, problemima i potrebama iz oblastio transplantacijske medicine i donorstva organa u Federaciji BiH, koju je pokrenuo Amir Purić, zastupnik u Predstavničkom domu PFBiH, broj: 01/23-02-1749/24 od 25.7.2024. godine,
8. Inicijativa za donošenje zakona o izmjenama i dopunama Zakona o penzijskom i invalidskom osiguranju FBiH, koju je pokrenuo Irfan Durić, zastupnik u Predstavničkom domu PFBiH, broj: 01-02-2061/24 od 24.9.2024. godine,
9. Utvrđivanje termina sastanka sa Udruženjem inovativnih proizvođača lijekova u BiH,
10. Tekuća pitanja:
* Hitna potreba za osiguranje novih lijekova za liječenje multiplog mijeloma- apel Udruženja „Mijelom u BiH“ i hematologa, broj: 01/23-02-2162/24 OD 4.10.2024. godine.

Dnevni red 12. sjednice Odbora jednoglasno je usvojen.

***Ad- 1***

***Usvajanje zapisnika sa 11. sjednice Odbora za zdravstvo***

 Zapisnik sa 11. sjednice Odbora jednoglasno je usvojen.

***Ad-2***

***Prijedlog Zakona o izmjeni i dopuni Zakona o zdravstvenom osiguranju Federacije BiH, hitni postupak, predlagača: Dragana Miokovića i Damira Mašića, zastupnika u Predstavničkom domu PFBiH***

 Uvodno izlaganje o navedenoj tački dnevnog reda dali su Dragan Mioković i Damir Mašić, predlagači Prijedloga Zakona. Odbor je zajedno sa Nediljkom Rimcem, federalnim ministrom zdravstva, te Anamarijom Magazinovići i Ivicom Ćosićem, predstavnicima Federalnog ministarstva zdravstva, kao i Damirom Mašićem i Draganom Miokovićem, predlagačima Prijedloga Zakona, detaljno razmotrio navedenu tačku dnevnog reda. Odbor je upoznat sa Mišljenjem Vlade FBiH na Prijedlog Zakona o izmjeni i dopuni Zakona o zdravstvenom osiguranju Federacije BiH, hitni postupak, predlagača: Dragana Miokovića i Damira Mašića, zastupnika u Predstavničkom domu PFBiH.

Nakon rasprave o navedenoj tački dnevnog reda, Odbor je jednoglasno usvojio sljedeći:

**Z A K LJ U Č A K**

Odbor za zdravstvo podržava Prijedlog Zakona o izmjeni i dopuni Zakona o zdravstvenom osiguranju FBiH, predlagača, Dragana Miokovića i Damira Mašića, zastupnika u Predstavničkom domu PFBiH, kojim bi se omogućilo dodatno finansiranje Fonda solidarnosti uz saglasnost Vlade Federacije BiH i vlade kantona, pod uslovima navedenim u Prijedlogu Zakona.

***Ad-3***

***Inicijativa za izmjenu Zakona o zdravstvenom osiguranju FBiH, koju su pokrenuli Dragan Mioković i Damir Mašić, zastupnici u Predstavničkom domu PFBiH, broj: 01-02-1912/24 od 26.8.2024. godine***

 Damir Mašić, zastupnik u Predstavničkom domu Parlamenta FBiH upoznao je Odbor da je Inicijativa za izmjenu Zakona o zdravstvenom osiguranju FBiH, koju su pokrenuli Dragan Mioković i Damir Mašić, zastupnici u Predstavničkom domu PFBiH, broj: 01-02-1912/24 od 26.8.2024. godine, povučena.

U vezi s tim Odbor nije razmatrao navedenu tačku dnevnoga reda.

 ***Ad-4***

***Inicijativa za izmjenu člana 209. Zakona o zdravstvenoj zaštiti Federacije BiH, koju je pokrenula Begajeta Čaušević, zastupnica u Predstavničkom domu PFBiH, broj: 01-02-417/24 od 12.7.2024. godine***

 Odbor je o Inicijativi za izmjenu člana 209. Zakona o zdravstvenoj zaštiti Federacije BiH, broj: 01-02-417/24 od 12.7.2024. godine izvijestila Begajeta Čaušević, zastupnica u Predstavničkom domu PFBiH. godine. Nakon rasprave o navedenoj tački dnevnog reda, Odbor je jednoglasno usvojio sljedeći:

**Z A K LJ U Č A K**

Odbor za zdravstvo podržava Inicijativu za izmjenu člana 209. Zakona o zdravstvenoj zaštiti FBiH, zastupnice u Predstavničkom domu PFBiH Begajete Čaušević, jer su postojeće odredbe iz navedenog člana preširoke i ne poštuju se u većini slučajeva, a izvor su brojnih nesporazuma između porodice umrlih i zdravstvenih radnika.

***Ad-5***

***Inicijativa za izradu Prijedloga Zakona o zdravstvenom osiguranju, Prijedloga Zakona o penzijskom i invalidskom osiguranju i Prijedloga Zakona o doprinosima, koju je pokrenuo Damir Nikšić, zastupnik u Predstavničkom domu PFBiH, broj: 01-02-500/24 od 17.9.2024. godine***

Uvodno izlaganje o navedenoj tački dnevnog reda dao je Damir Nikšić, zastupnik u Predstavničkom domu PFBiH. Odbor je razmotrio Inicijativu za izradu Prijedloga Zakona o zdravstvenom osiguranju, Prijedloga Zakona o penzijskom i invalidskom osiguranju i Prijedloga Zakona o doprinosima, koju je pokrenuo Damir Nikšić, zastupnik u Predstavničkom domu PFBiH, broj: 01-02-500/24 od 17.9.2024. godine i jednoglasno usvojio sljedeći:

**Z A K LJ U Č A K**

Odbor za zdravstvo podržava Inicijativu za izradu Prijedloga Zakona o zdravstvenom osiguranju, Prijedloga Zakona o penzijskom i invalidskom osiguranju i Prijedloga Zakona o doprinosima, zastupnika u Predstavničkom domu PFBiH Damira Nikšića, kojima bi se regulisala prava *freelancera* iz ovih oblasti u skladu sa preporukama Ureda ombudsmana BiH. Mišljenje o prijedlozima navedenih zakona Odbor će dati i kada oni budu u proceduri.

***Ad-6***

***Inicijativa za izradu nacrta zakona o izmjenama i dopunama Zakona o lijekovima Federacije BiH, koju je pokrenuo Damir Nikšić, zastupnik u Predstavničkom domu PFBiH, broj: 01-02-425/24 od 23.7.2024. godine***

 Damir Nikšić, zastupnik u Predstavničkom domu PFBiH izvijestio je Odbor o Inicijativi za izradu Nacrta Zakona o izmjenama i dopunama Zakona o lijekovima FBiH. Nakon rasprave o navedenoj tački dnevnog reda, Odbor je većinom glasova (7 glasova *za* i 2 *suzdržana* glasa) usvojio sljedeći:

**Z A K LJ U Č A K**

 Odbor za zdravstvo podržava ideju iz Inicijative za izradu nacrta zakona o izmjenama i dopunama Zakona o lijekovima FBiH, zastupnika u Predstavničkom domu PFBiH Damira Nikšića. O sadržaju nacrta zakona, Odbor će se izjasniti ako i kada nacrt bude u proceduri, jer razlozi za izmjene i dopune navedeni u Inicijativi nisu medicinske naravi.

***Ad-7***

***Inicijativa za sazivanje tematske sjednice Odbora za zdravstvo o stanju, problemima i potrebama iz oblastio transplantacijske medicine i donorstva organa u Federaciji BiH, koju je pokrenuo Amir Purić, zastupnik u Predstavničkom domu PFBiH, broj: 01/23-02-1749/24 od 25.7.2024. godine***

 Uvodno izlaganje o navedenoj tački dnevnog reda dao je Amir Purić, zastupnik u Predstavničkom domu PFBiH. Odbor je zajedno sa Nediljkom Rimcem, federalnim ministrom zdravstva, te Oliverom Tadić i Ivicom Ćosićem, predstavnicima Federalnog ministarstva zdravstva, detaljno razmotrio Inicijativu za sazivanje tematske sjednice Odbora za zdravstvo o stanju, problemima i potrebama iz oblasti transplantacijske medicine i donorstva organa u Federaciji BiH, koju je pokrenuo Amir Purić, zastupnik u Predstavničkom domu PFBiH, broj: 01/23-02-1749/24 od 25.7.2024. godine, i jednoglasno usvojio sljedeći:

**Z A K LJ U Č A K**

Odbor za zdravstvo pozdravlja Inicijativu za sazivanje tematske sjednice o stanju, problemima i potrebama iz oblasti transplantacijske medicine i donorstva organa u FBiH zastupnika u Predstavničkom domu PFBiH Amira Purića. No, Odbor smatra da u sistemu zdravstva postoje brojniji i izraženiji problemi, kako zdravstvenog tako i organizacijskog, zakonskog i finansijskog aspekta pa bi tako bilo potrebno održati više tematskih sjednica. Stoga, Odbor predlaže Kolegiju Predstavničkog doma PFBiH sazivanje tematske sjednice Predstavničkog doma Parlamenta FBiH na koju bi bili pozvani svi sudionici u zdravstvenom sistemu FBiH. Federalno ministrarstvo zdravstva prezentiralo bi sveobuhvatnu i cjelovitu analizu stanja u zdravstvenom sistemu FBiH, kako bi se nakon rasprave mogli usvojiti usaglašeni i provedivi zaključci u cilju unapređenja stanja u sistemu zdravstva FBiH**.**

***Ad-8***

***Inicijativa za donošenje zakona o izmjenama i dopunama Zakona o penzijskom i invalidskom osiguranju FBiH, koju je pokrenuo Irfan Durić, zastupnik u Predstavničkom domu PFBiH, broj: 01-02-2061/24 od 24.9.2024. godine***

 Odbor je zaprimio Inicijativu za donošenje Zakona o izmjenama i dopunama Zakona o penzijskom i invalidskom osiguranju FBiH, koju je pokrenuo Irfan Durić, zastupnik u Predstavničkom domu PFBiH, broj: 01-02-2061/24 od 24.9.2024. godine. Odbor je razmotrio navedenu tačku dnevnog reda i jednoglasno usvojio sljedeći:

**Z A K LJ U Č A K**

Odbor za zdravstvo, iako drži da nije direktno nadležan, podržava Inicijativu za donošenje zakona o izmjenama i dopunama Zakona o penzijskom i invalidskom osiguranju FBiH, zastupnika u Predstavničkom domu PFBiH. Odbor smatra da se ovdje radi o zaštiti velike i statusno ugrožene populacije pa podržava izmjene i dopune kako je navedeno u spomenutoj inicijativi.

***Ad-9***

***Utvrđivanje termina sastanka sa Udruženjem inovativnih proizvođača lijekova u BiH***

Odbor je razmotrio navedenu tačku dnevnog reda i odredio da će zajednički sastanak Odbora za zdravstvo Predstavničkog doma PFBiH sa Udruženjem inovativnih proizvođača lijekova u BiH održati u utorak, 22.10.2024. godine u 10,00 sati.

***Ad-10***

***Tekuća pitanja:***

* ***Hitna potreba za osiguranje novih lijekova za liječenje multiplog mijeloma- apel Udruženja „Mijelom u BiH“ i hematologa, broj: 01/23-02-2162/24 OD 4.10.2024.***

Odbor je zaprimio apel Udruženja „Mijelom u BiH“ i hematologa za hitnom potrebom rješavanja ključnih problema u vezi sa dostupnošću lijekova za liječenje multiplog mijeloma. Odbor je detaljno razmotrio navedenu tačku dnevnog reda i jednoglasno usvojio sljedeći:

**Z A K LJ U Č A K**

Odbor za zdravstvo pozorno je proučio i raspravio dopis Udruženja „Mijelom u BiH“. Shvaćamo i razumijemo probleme koje u ovom dopisu navodi Udruženje. Odbor nije direktno nadležan za pitanja navedena u dopisu, no ako Udruženje smatra da postoji konkretan način da pomognemo u njihovom rješavanju, spremni smo dati svoj doprinos.

Sjednica Odbora je završena u 14.00 sati.

Za izvjestioca u Predstavničkom domu Parlamenta FBiH određen je gosp. Goran Opsenica, predsjednik Odbora.

SEKRETAR ODBORAPREDSJEDNIK ODBORA

 Habiba Zukić Goran Opsenica, s.r.